Tulossa: rakkautta etsivä nainen kärsii väkivaltaa.
Hänellä oli mainetta ja omaisuutta, mutta hän oli onneton.
The Clipse -yhtyeen sanoittaja kertoo nousustaan, -
ja kuinka oli menettää kaiken.
KÄÄNNEKOHTA Kaikki mikä kiiltää
Tervetuloa Käännekohtaan. Seurassani on tuottajamme Erica.
Meillä on kiehtova tarina tunnetusta miehestä, -
joka teki täyskäännöksen.
Olin innoissani tästä tarinasta.
Aluksi epäröin, mutta mitä enemmän perehdyin häneen, -
tajusin että hänellä on mahtava tarina kerrottavana.
Hiphop -musiikin ystävät tietävät varmasti The Clipse -yhtyeen.
Sen perustivat Pusha T ja Malice.
Matkasta tuli mutkikas Malicelle, -
kun hän ei voinut enää jatkaa valitsemallaan tiellä.
Gene Elliott Thornton Jr. tunnetaan parhaiten nimellä Malice.
Hän on palkitun The Clipse -yhtyeen jäsen.
Ennen kuuluisuuttaan Gene kohtasi Alberta nimisen naisen, -
joka esitteli hänet henkilölle, joka muutti hänen elämänsä.
Ystäväni oli juuri päässyt vankilasta.
Hän ei halunnut jäädä kotiin, -
joten lähdimme ulos ja tilitimme tekojamme.
Alberta näki meidän juovan -
ja sai sydämelleen johdattaa meidät uskoon.
Panimme hänet koville aluksi, -
mutta lopulta hän sai hallinnan ja esitteli meidät Jeesukselle.
Siitä alkoi suhteemme Jumalaan.
Et ollut vielä perustanut yhtyettä veljesi kanssa, -
mutta koititte hankkia levytyssopimusta.
Sinä tulit kuitenkin sairaaksi. Mikä sinussa oli vialla?
Kärsin liikahikoilusta ja kroonisista väsymysoireista, -
ja menetin nopeasti painoani.
Luulosairaana ajattelin heti, että kyse on HIV-tartunnasta.
Soitin Albertalle, joka muisti kuka olin.
Sanoin olevani sairas, ja hän kysyi onko minulla AIDS.
Otin puhelimen korvaltani, sillä en halunnut kuulla sitä sanaa.
En tiedä miksi epäilin AIDSia, mutta se oli mielessäni.
Hän tuli luokseni miehensä kanssa tunnin sisällä.
Hän sanoi palvelleensa kahta henkilöä ennen minua.
Toisella henkilöllä oli HIV-tartunta, ja toisella oli AIDS.
Hän ei tiennyt niistä etukäteen, vaan häntä vedettiin heidän luo.
Hän sanoi minun olevan kolmas.
Siitä alkoi hengellinen matkasi.
Se oli jatkuvaa piinaa.
Alberta kehotti minua lukemaan Jobin kirjan.
Job sanoi ajattelevansa vuoteensa helpottavan tuskaansa, -
mutta silloinkin hän kauhistui unien ja näkyjen muodossa.
Minä näin kauhistuttavia unia.
Jobin kirja puhutteli minua.
Kerroin vaimolleni näkeväni kauhistuttavia painajaisia.
Koin ymmärtäväni Jobia.
Tiesin hänelle tapahtuneet asiat todellisiksi.
Gene kävi HIV-testissä, ja tulokset kertoivat hänen olevan terve.
Hän alkoi tavoitella Jumalaa, ja panosti musiikkiin.
Yhtye sai levytyssopimuksen ja nousi listakärkeen.
Asiat menivät loistavasti, ja minusta tuli omavarainen.
Minulla oli paljon enemmän, kuin olin koskaan unelmoinut.
Minulla oli kaunis koti, autoja ja paha maine.
Olin saavuttanut kaiken, -
mitä ihmiset tavoittelevat koko elämänsä.
Genen eläessä unelmaansa hänen suhteensa Jumalaan kuihtui.
Aloin elää elämää omalla tavallani.
Unohdin Jumalan.
Näemme tarinan toisen osan katkon jälkeen.
Me olemme aina mielissämme kuullessamme sinusta.
Jos sinulla on todistus jaettavana, kerrothan meille siitä.
Etsimme aina uusia tarinoita jaettavaksi.
Ota meihin yhteyttä facebookissa, sähköpostitse tai soittamalla.
Odotamme innolla yhteydenottoasi.
Katsotaan Malicen tarinan toinen osa.
Mikä aiheutti luisumisen takaisin?
Ajan myötä tulin turtuneeksi.
Näin samojen asioiden tapahtuvan kerta toisensa jälkeen.
Ympärilläni oleva yhtiö alkoi kuluttaa minua.
Kaikki oli täysin omaa syytäni.
Turruin ja verhouduin elämäntyyliini.
Joka kerta toimittuani väärin tunsin piston sydämessäni.
Meillä oli todella hauskaa kiertueilla, -
mutta jokin vaivasi minua koko ajan.
Päivän päätteeksi tunsin katumusta.
Väsyin syyllisyyden tunteeseen.
Päätin olla tuntematta syyllisyyttä -
ja aioin pitää hauskaa kuten muut.
Jumala ei sallinut minun toimia niin.
Päätettyäni kovettaa sydämeni liikahikoilun oireet palasivat.
Painoni putosi, kärsin väsymyksestä ja näin painajaisia.
Epäilitkö HIV-tartuntaa?
Minulla oli kaikki syyt tartunnan saamiseksi, -
perustuen käyttäytymiseeni.
Tiedät kyllä. - Totta, mutta katsojat eivät.
Ajattelitko kuinka voit palata Jumalan luo, -
kun Hän pelasti sinut jo kerran?
En tiennyt kuinka pyytää anteeksi uudelleen, -
sillä muistin kaiken läpikäymäni.
En ainoastaan ollut vapautunut, vaan olin tullut myös siunatuksi.
En osannut palata apua pyytäen, mutta vaihtoehtoja ei ollut.
Yritin toistaa 10 vuotta aiemmin tekemiäni askeleita.
Aloin lukea jälleen Jobin kirjaa.
Huomasin jotain, mitä en muistanut lukeneeni.
Siellä sanottiin: -
"Kaiken tämän tekee Jumala kahdesti ja kolmastikin ihmiselle, -
palauttaakseen hänen sielunsa haudasta -
ja antaakseen elämän valkeuden hänelle loistaa." Job. 33:29-30
Pitäydyin tässä sanassa.
Gene sitoutui Jeesukseen uudelleen.
Hänen piti kuitenkin tunnustaa syntinsä vaimolleen.
Hairahduksieni kertominen vaimolleni oli vaikeaa, -
mutta tarpeellista.
Taakka nostettiin pois harteiltani, -
mutta se särki hänen sydämensä.
Vaimoni kuitenkin tuntee minut.
Haluan myös sanoa, -
että Jumala on ensisijainen uskottomuuden kohteemme.
Jos petät Jumalaa, petät ketä vain.
Kuinka vaimosi käsitteli anteeksiantoa?
Hän osoitti esimerkillistä anteeksiantoa minua kohtaan.
Se oli todellista anteeksiantoa.
Hän ei ole koskaan tuonut asiaa esille siitä lähtien.
Hän on toiminut pyhimyksen tavoin.
Lähennyimme toisiamme.
Jumala on puhdistanut likaisimmatkin tahrani.
Gene teki toisen HIV-testin puhtain paperein.
Kiitollisuudessaan hän kirjoitti kirjan, -
joka kertoo hänen tarinansa.
Otsikko tulee Raamatusta: "Sinä sanot: Minä olen rikas, -
minä olen rikastunut enkä mitään tarvitse; etkä tiedä, -
että juuri sinä olet viheliäinen -
ja kurja ja köyhä ja sokea ja alaston." Ilm. 3:17
Tämä otsikko tiivistää koko tarinani.
Minulla oli kaikki varakkuus, mutta olin hengellisesti ryöstetty.
Se mitä teen nyt, on tuonut minulle ennen kokematonta täyttymystä.
Käyn yhä kiertueilla, ja mainostan kirjaani.
Olen saanut suuren kannattajajoukon.
Saan paljon todistuksia, -
kuinka monet tuntevat samoin kuin minä.
He tarvitsevat jonkun tuomaan asian julki.
Tiedän täyttäväni kutsumustani.
Tästä miehestä on varmasti paljon enemmänkin sanottavaa.
Minä voin kertoa hänestä vain hieman, -
mutta hänen kirjansa kertoo koko tarinan.
Mitä asioita löysit, jotka eivät tulleet ilmi haastattelussa?
Hän kertoo rahasta, -
jonka hän menetti, kun he eivät pystyneet tekemään äänityksiä.
Hän kertoo naisiin tuhlaamastaan suuresta määrästä rahaa.
Yksi asia nousee esille hänen käännekohdastaan.
Hän oli Jermaine Duprin talolla muiden tähtien kanssa.
Muilla oli autoinaan Lamborghinit ja vastaavat, -
ja hänellä oli pieni vuokra-auto.
Hän koki olevansa rikkaampi kuin he saatuaan toisen mahdollisuuden.
Se on ihmeellinen tarina.
Jo pelkästä kuulemisesta innoittuu.
Katkon jälkeen nainen, -
joka löytää vapauden kärsittyään väkivallasta koko elämänsä.
"Tuulispään käytyä ei jumalatonta enää ole, -
mutta vanhurskaan perustus pysyy iäti." Sananl. 10:25
Julien rakkauden etsintä vei hänet väkivaltaisen miehen luo.
Lopulta hän löysi rakkauden, mutta sekään ei riittänyt.
Mies menee töihin, tulee kotiin, juo ja tappelee naisen kanssa.
Kotonamme riideltiin paljon ollessamme lapsia.
Telttailimme joka viikonloppu.
Joskus vanhemmat jättivät meidät toisten perheiden hoidettaviksi.
Kun olin 5-vuotias, toisen perheen poika käytti minua hyväkseen.
Sitä jatkui aikansa.
Hän uhkaili sanoen mitä isäni tekisi minulle, jos saisi tietää.
Vanhempani erosivat ollessani 8-vuotias.
Aloin tupakoida 9-vuotiaana, ja käyttää huumeita 11-vuotiaana.
Join alkoholia ja käytin metamfetamiinia ja kokaiinia.
Elin vain kuollakseni, enkä välittänyt.
Viiltelin itseäni tuskissani.
En kokenut olevani minkään arvoinen hyväksikäyttöjen takia.
Julie pakeni kaduille.
Hänelle jäi kaksi lasta epäonnistuneista suhteista.
Menetin omaisuuteni ja päädyin kadulle lasteni kanssa.
Join alkoholia, enkä välittänyt enää mistään.
Näin kuoleman parhaana ratkaisuna.
Ollessaan itsemurhan partaalla mies antoi Julielle Raamatun.
Koska kävimme katolista koulua, emme koskaan saaneet Raamattua.
Olin innoissani ensimmäisestä Raamatustani.
Olin pisteessä, jossa joko eläisin tai kuolisin.
Raamattua lukiessani tein päätöksen elää.
Nuorempi lapsistani sanoi Jumalan puhuneen hänelle.
En ollut koskaan puhunut Jumalasta.
Jumala sanoi hänelle kaiken tulevan järjestymään.
Olin ollut hyvin ankara itseäni kohtaan, -
ja sitten kuulin pienokaiseltani jotain sellaista.
Se merkitsi minulle hyvin paljon.
Sain koottua itseni ja pääsimme pois kadulta.
Olin ollut yksinhuoltajana hyvin pitkään, -
ja etsin lapsilleni isähahmoa.
Koin jonkin puuttuvan.
Tarvitsin suojelusta.
Haluten suojelijaa Julie avioitui ja sai kolmannen lapsensa.
Miehestä tuli hirviö, ja Julien todellisuus muuttui painajaiseksi.
Hän ajoi minut pois kristinuskosta.
Hän tuhosi perheeni.
Hän oli niin väkivaltainen.
Koin olevani vankina.
Nukuin lasten kanssa huoneessani, ja hän oli juuri lähtenyt jonnekin.
Olimme peloissamme, kun hän tuli ryminällä takaisin talolle.
Lapset käskivät olla vastaamatta, mutta minun oli tehtävä niin.
Avasin oven, ja näin hänen kädessään verisen veitsen.
Hän oli puukottanut jotakuta.
Hän halusi kyydin pois kaupungista.
Minä en halunnut lähteä.
Ajaessani hän oli ajoittain tajuttomana.
Hän oli hyvin vihainen herätessään.
Pyysin häntä laittamaan veitsen pois.
Pyysin mielessäni Jumalalta suojelusta.
30 minuutin kuluttua sanoin bensan loppuvan pian.
Sanoin palaavani kotiin, sillä lapset ovat peloissaan.
Hän poistui autosta, ja minä ajoin nopeasti kotiin.
Sain tiedon yöllä, että hän varasti auton, törmäsi puuhun ja kuoli.
Olen iloinen, että minä saan olla täällä lasteni kanssa.
Julie alkoi kerätä elämänsä palasia.
Vuosien päästä hän tapasi Brianin.
Näin hänessä halun saada hyvän elämän ja perheen.
Olin etsinyt unelmiani vääristä ihmisistä.
He halusivat perustaa perheen, joten he menivät naimisiin.
Löysin Raamatun kotoamme, ja aloin lukea sitä lähes päivittäin.
Yritin ymmärtää lukemaani.
Vierailimme Tennesseessä isäni ja perheeni luona.
Menimme seurakuntaan, jossa kuulimme puhuttelevan saarnan.
Halusimme antautua Herralle, mutta olimme peloissamme.
Pyhän Hengen vaikutuksesta he palasivat seurakuntaan.
Päästyämme sinne annoimme elämämme Herralle.
Aloitimme kaiken alusta.
Jos kokee saman, mitä minä olen kokenut, -
hartioilla on jatkuva paino, eikä vapautta ole.
Mutta kun tein päätöksen vastaanottaa Herran, -
niin ylleni tuli ihmeellinen rauha.
Kiitän Jumalaa, että saan rakastaa.
Tarina muistuttaa minua laulusta: "En tiennyt etsiväni rakkautta, -
ennen kuin löysin sinut."
Kannattaako nykyinen elämäntyylisi?
Raamattu sanoo: -
"Tulkaa minun tyköni, kaikki työtätekeväiset ja raskautetut, -
niin minä annan teille levon.
Ottakaa minun ikeeni päällenne ja oppikaa minusta, -
sillä minä olen hiljainen ja nöyrä sydämeltä; -
niin te löydätte levon sielullenne." Matt. 11:28-29
Näin Jumala sanoo sinulle.
Sinun tulee vain vastata Hänelle, ja kutsua Hänet sydämeesi.
Hyväksy Hänen kutsunsa.
Rukoillaan.
Herra, kiitos kuulemistani sanoista.
Kiitos että saan jotain parempaa, jos annan sinulle taakkani.
Haluan kokea jotain parempaa.
Haluan kokea todellista rakkautta, johon voin luottaa.
Tule elämääni tänään.
Poista masennukseni, taakkani ja huoleni.
Auta löytämään sinun antamasi rakkaus.
Näitä sinulta pyydän.
Jeesuksen nimessä, aamen.
Jos etsit todellista rakkautta, otathan meihin yhteyttä.
Tauolla näet yhteystietomme.
Katkon jälkeen kuulemme kahta gospelmusiikin suurinta nimeä.
"Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö; -
te olette suurempiarvoiset kuin monta varpusta." Luuk. 12:6-7
Ohjelma-aikamme on lopussa.
Lopetamme Canton Jonesin ja kumppaneiden tahtiin.
Näkemiin.
CANTON JONES "Halleluja"
Annan sinulle kunnian.
Nostan käteni ja ääneni.
Huudan vuoren laelta.
Valitsen Jeesuksen.
Herra, me pyydämme läsnäoloasi.
Täytä tämä paikka kunniallasi.
Kaikki sanovat halleluja.
Kasta minut tulellasi.
Vaellan kirkkaudessasi saavuttaakseni ihmisiä.
Omaisuus ja maine ei voinut parantaa minua.
Olin kahlittuna, kunnes Pyhä Henkesi iski minuun.
Päivämme maan päällä ovat luetut.
Ei ole aikaa elää uneliaasti.
Meidän on taisteltava ja kerrottava elämästä kuoleman jälkeen.
Jonkun tulee antaa Hänelle ylistys.
Annamme sinulle korkeimman ylistyksen.
Tunnetko Hänen pyhyytensä?
Tarina täytyy kertoa kainostelematta.
Jeesus teki minusta pyhän.
Kuuletko minua?
Ihmiset näkevät unia ja näkyjä ja profetoivat.
He tekevät lähetystyötä kaduilla.
Suomennos: Antti Malvisto